**APSTIPRINĀTS**

Cēsu novada daudzdzīvokļu dzīvojamām mājām piesaistīto zemesgabalu labiekārtošanas projektu pieteikumu un energoefektivitātes pasākumu vērtēšanas

komisijas 31.03.2022. sēdes protokolu Nr.3)

**Par Cēsu novada pašvaldības līdzfinansējuma apjomu un tā piešķiršanas kārtību daudzdzīvokļu dzīvojamo māju piesaistīto zemesgabalu labiekārtošanai**

NOLIKUMS

1. **Vispārīgā informācija**
   1. Līdzfinansējuma piešķiršanas nosacījumi apjoms, atbalstāmās un neatbalstāmās izmaksas ir noteiktas 2021.gada 2.decembra Cēsu novada domes saistošajos noteikumos **Nr. 19 “Par līdzfinansējumu daudzdzīvokļu dzīvojamām mājām piesaistīto zemesgabalu labiekārtošanai Cēsu novadā**” (turpmāk – Saistošie noteikumi)
   2. Nolikumā (turpmāk – Nolikums) lietotie termini atbilst Saistošajos noteikumos lietotiem terminiem, ja Nolikumā nav noteikts citādi.
   3. Nolikums, nosaka kārtību, kādā tiek iesniegti Pieteikumi, tie izvērtēti un piešķirts līdzfinansējums daudzdzīvokļu dzīvojamo māju piesaistīto zemesgabalu labiekārtošanai.
   4. Cēsu novada pašvaldības kopējais budžets daudzdzīvokļu dzīvojamo māju piesaistīto zemesgabalu labiekārtošanas līdzfinansēšanai tiek noteikts saskaņā ar ikgadējo pieņemto budžetu.
   5. Cēsu novada pašvaldība uzaicinājumu iesniegt pieteikumus līdzfinansējuma saņemšanai izsludina vienu reizi gadā.
   6. **Programmas īstenošanai 2022.gada pašvaldības budžetā paredzēti 100 000 EUR.**
   7. Atbilstoši saistošo noteikumu 12. Punktam, līdzfinansējumu var piešķirt šādām aktivitātēm sekojošā apmērā:
      1. **brauktuves, ietves vai stāvlaukuma jaunbūvei, pārbūvei vai atjaunošanai** mājai piesaistītajā zemesgabalā – **50 procentu apmērā** no brauktuves, ietves vai stāvlaukuma jaunbūves, pārbūves vai atjaunošanas izmaksām, bet ne vairāk kā 8500,00 EUR (astoņi tūkstoši pieci simti eiro) ar PVN;
      2. **iekškvartālu apgaismojuma jaunbūvei, pārbūvei vai atjaunošanai** – **50 procentu apmērā** no iekškvartālu apgaismojuma jaunbūves, pārbūves vai atjaunošanas izmaksām, bet ne vairāk kā 4000,00 EUR (četri tūkstoši eiro) ar PVN;
      3. **citam mājai piesaistītā zemesgabala labiekārtojumam** *(bērnu rotaļu laukuma, soliņu un atkritumu urnu, atkritumu konteineru laukumu, zālienu un apstādījumu, sporta laukumu, veļas žāvētāju, vides pieejamības nodrošināšanai personām ar īpašām vajadzībām, velosipēdu novietņu jaunbūvei, pārbūvei vai atjaunošanai*) – **50 procentu apmērā** no mājai piesaistītā zemesgabala jaunbūves, pārbūves vai atjaunošanas izmaksām, bet ne vairāk kā 5000,00 EUR (pieci tūkstoši eiro) ar PVN;
      4. **brauktuves, ietves vai stāvlaukuma esošā seguma izlases remontam** (remonts, kuru veic atsevišķiem brauktuvju, ietvju vai stāvlaukumu posmiem nolūkā likvidēt esošos defektus) – **50 procentu apmērā** brauktuves, ietves vai stāvlaukuma esošā seguma izlases remonta izmaksām, bet ne vairāk kā 3000,00 EUR (trīs tūkstoši eiro) ar PVN.

**Pieteikumā norādīto pasākumu realizācija jāuzsāk un jāpabeidz 1 gada laikā pēc līguma noslēgšanas.**

**2. Pieteikumu iesniegšanas kārtība**

* 1. Pieteikumu var iesniegt, ja māja atbilst Saistošo noteikumu 6.punktā norādītajiem kritēriejiem.
  2. Pieteikums iesniedzams līdz **2022.gada 31.maija plkst. 17.00** .

1. **Pieteikuma noformēšanas kārtība** 
   1. Pieteikums jāiesniedz elektroniskā vai papīra formātā, kas sastāv no Pieteikuma veidlapas (Nolikuma Pielikums Nr.1), Plānoto izmaksu aprēķins -Tāme ( Nolikuma Pielikums Nr.2), kā arī Saistošo noteikumu 15.punkta apakšpunktā noteiktiem dokumentiem. Pretendentam ir tiesības pievienot arī citus dokumentus, kas sniedz būtisku informāciju par pašu Pretendentu.
   2. Pieteikumu var iesniegt sekojošos veidos:
      1. nosūtot pa pastu uz Cēsu novada pašvaldības adresi Raunas iela 4, Cēsis, Cēsu novads, LV-4101. Pretendentam Pieteikums jāizsūta savlaicīgi, lai tas tiktu saņemts līdz 2.2. punktā noteiktajam termiņam Uz aploksnes jānorāda Pretedenta nosaukums un adrese, kā arī sekojošais “***Cēsu novada pašvaldība, Raunas iela 4, Cēsis, LV-4101, Pieteikums līdzfinansējuma saņemšanai piesaistīto zemesgabalu labiekārtošanai.*** *Neatvērt līdz 2022.gada 31.maija plkst.17:00”.*
      2. Iesniegt personīgi Cēsu novada pašvaldības vienotajā klientu apkalpošanas centrā Raunas ielā 4, Cēsīs, LV-4101 ņemot vērā 3.2.1. punktā noteiktās noformēšanas prasības
      3. elektroniskā veidā, parakstītu ar drošu elektronisko parakstu atbilstoši Elektronisko dokumentu likumā noteiktajam, nosūtot uz šādu elektroniskā pasta adresi dome@cesunovads.lv . Visiem elektroniskā veidā iesniegtiem dokumentiem jābūt DOC, DOCX, XLS, PDF vai JPG formātā.
   3. Cēsu novada dome neatbild par pasta/kurjera nogādāto sūtījumu nokavējumiem. Visi ar pastu/ kurjeru nogādātie sūtījumi, kuri tiks saņemti pēc Nolikuma 2.2. punktā norādītā laika, vai uz kuru aploksnēm nav norādīta Nolikuma 3.2.1. punktā minētā informācija, neatvērti vienas darba dienas laikā tiks nosūtīti pa pastu uz aploksnē norādīto sūtītāja korespondences adresi. Pieteikumi, kuri tiek iesniegti ar nokavēšanos personīgi, netiek pieņemti.
   4. Dokumentiem jābūt noformētiem atbilstoši Saistošo Noteikumu 16.punktam, sagatavotiem latviešu valodā, datorrakstā, jābūt skaidri salasāmiem, bez labojumiem un dzēsumiem, dokumentiem svešvalodās jābūt pievienotam tulkojumam latviešu valodā. Par tulkojuma atblstību atbildību uzņemas Pretendents.
   5. Pieteikumam jāpievienosatura rādītājs kurā ir uzskaitīti visi iesniegtie dokumenti satura rādītājā norādītajā secībā visi attiecīgajā posmā iesniedzamie dokumenti.
   6. Pašvaldība nesedz izmaksas, kas saistītas ar Pieteikuma sagatavošanu un iesniegšanu.

**4. Pieteikumu izvērtēšanas kārtība**

4.1. Pieteikumus izvērtē un lēmumu par finansējuma piešķiršanu Cēsu novada daudzdzīvokļu dzīvojamām mājām piesaistīto zemesgabalu labiekārtošanas projektu pieteikumu un energoefektivitātes pasākumu vērtēšanas komisija (turpmāk tekstā Komisija).

* + 1. Komisijai ir tiesības pieņemt lēmumu, ja sēdē piedalās ne mazāk kā 2/3 no Komisijas locekļu skaita. Lēmumu par līdzfinansējuma piešķiršanu iesniegtajiem Projektiem pieņem ar balsu vairākumu. Ja balsis dalās līdzīgās daļās, Komisijas priekšsēdētāja balss ir izšķirošā.
    2. Ja Komisijas loceklis ir personīgi ieinteresēts kāda iesniegtā projektu pieteikumu izskatīšanā, viņš par to informē pārējos Komisijas locekļus, un nepiedalās turpmākā visu iesniegto projektu pieteikumu vērtēšanā.
    3. Nepieciešamības gadījumā Komisijai ir tiesības pieaicināt ekspertus, kuriem ir padomdevēja tiesības.
    4. Konkursa Komisijai ir tiesības pieņemt lēmumu par pilna vai daļēja līdzfinansējuma piešķiršanu projektam saskaņā ar iesniegto projekta budžetu, kā arī par atteikumu piešķirt līdzfinansējumu, nenorādot pamatojumu.
    5. Daļēja līdzfinansējuma piešķiršanas gadījumā Komisijai ir tiesības pieprasīt atsevišķu izdevumu pozīciju pārskatīšanu vai samazināšanu
    6. Komisijas sēdes ir slēgtas un notiek bez Pretendenta klātbūtnes.
  1. Komisija pieteikumus izvērtē un lēmumu par pieteikuma apstiprināšanu un tiesībām saņemt līdzfinansējumu vai pieteikuma noraidīšanu pieņem divdesmit darba dienu laikā pēc pieteikuma iesniegšanas termiņa beigām. Komisijai ir tiesības ar motivētu lēmumu pagarināt Pieteikumu izskatīšanas termiņu.
  2. Pretendentu pieteikumi tiek noraidīti bez tālākās vērtēšanas, ja ir konstatēti to profesionālās darbības pārkāpumi vai saistību neizpilde ar Cēsu novada pašvaldību iepriekš noslēgtajos līgumos pēdējo 12 (divpadsmit) mēnešu laikā, t.sk. nodokļu un nodevu maksājumu kavējumi, skaitot no pieteikumu iesniegšanas izsludināšanas dienas.
  3. Ja Komisijas atbalstāmo pieteikumu kopējais līdzfinansējuma apmērs līdz šā gada 31.maijam nesasniegs budžetā paredzēto, pieteikumu iesniegšanas termiņš var tikt pagarināts.
  4. Ja Komisija konstatē, ka projekta iesniedzējs, tā pilnvarotā persona, labiekārtošanas darbu veicējs, kā arī dzīvojamā māja, par kuru iesniegts projekta iesniegums neatbilst noteikumos izvirzītajām prasībām, tā var pieņemt lēmumu par projekta iesnieguma noraidīšanu un projekta iesnieguma vērtēšanu neturpināt.
  5. Komisijai, vērtējot pieteikumu, ir tiesības pieprasīt no pretendenta vai tā pilnvarotās personas papildus informāciju. Pretendentam vai tā pilnvarotajai personai Komisijas pieprasītā papildus informācija jāsniedz Komisijas norādītajā termiņā.
  6. Ja Komisijai, vērtējot pieteikumu, rodas šaubas par izmaksu atbilstību vidējām tirgus izmaksām, tā ir tiesīga pieprasīt pilnvarotajai personai sniegt paskaidrojumus, kā arī pieaicināt ekspertu atzinuma sniegšanai. Ja izmaksu atbilstība netiek pierādīta, komisija aprēķinot līdzfinansējuma apjomu var izslēgt neatbilstošās izmaksas.
  7. Ja pašvaldības līdzfinansējums kārtējā gada budžetā nav pietiekams, lai atbalstītu visus saņemtos pieteikumus, tiem secīgi tiek piemēroti zemāk norādītie kritēriji līdz pieteikumus ir iespējams sakārtot prioritārā secībā:
     1. Priekšroka dzīvojamām mājām ārpus Cēsu pilsētas teritorijas.
     2. Pieteikums iesniegts par dzīvojamo māju, kurai iepriekšējos trīs gados atbalsts saskaņā ar šiem noteikumiem nav piešķirts.
     3. Pretendenta pieteikumā plānoto darbību līdzfinansējuma koeficients ir lielāks.
  8. Komisija, ņemot vērā pieteikumu vērtēšanas rezultātus, pieņem lēmumu par pieteikuma apstiprināšanu un tiesībām saņemt līdzfinansējumu vai noraidīšanu.
  9. Ja pieteikums apstiprināts, par to paziņo pretendentam un paziņojumu 10 darba dienu laikā ievieto Cēsu novada pašvaldības mājas lapā www.cesis.lv.
  10. Komisijas lēmumus var apstrīdēt Cēsu novada domē.
  11. Līgums par finansējuma piešķiršanu daudzdzīvokļu dzīvojamās mājas energoefektivitātes pasākumu veikšanai jānoslēdz 10 (desmit) darba dienu laikā no paziņošanas brīža. Ja pretendenta kavējuma dēļ 10 (desmit) darba dienu laikā līgums nav noslēgts, pretendents zaudē tiesības slēgt līgumu.

1. **Līdzfinansējuma pieprasījums un pārskaitīšanas kārtība**
   1. Visus izdevumus, ko veicis līdzfinansējuma saņēmējs (Projekta iesniedzējs), pamato ar juridiski saistošiem līgumiem un grāmatvedības dokumentiem. Līdzfinansējums Projekta iesniedzējam ir pieejams tikai pēc projekta Pieteikumā paredzēto aktivitāšu realizācijas un Projekta atskaites ieniegšanas.
   2. Lai saņemtu līdzfinansējumu, līdzfinansējuma saņēmējam Cēsu novada pašvaldībā jāiesniedz Projekta atskaite (Nolikuma Pielikums Nr.3) un atskaitē minētie dokumenti.
   3. Noteikumu 5.2.punktā minētā atskaite jāiesniedz līdz līgumā par daudzdzīvokļu dzīvojamo māju piesaistīto zemesgabalu labiekārtošanai pasākumu veikšanas noteiktajam termiņam. Termiņa nokavējuma gadījumā, līdzfinansējums netiek piešķirts.
   4. Iesniegtos dokumentus pārbauda un lēmumu par līdzfinansējuma piešķiršanu pieņem Komisija desmit darba dienu laikā no atskaites un attiecīgo dokumentu saņemšanas.
   5. Iesniegto dokumentu pārbaudes laikā Komisijai ir tiesības pieprasīt papildus informāciju un dokumentus.
   6. Komisijai ir tiesības pārbaudīt saņemto maksājumu dokumentu atbilstību faktiskajiem sniegto pakalpojumu, piegādāto preču vai veikto būvdarbu apjomam, attiecīgo līgumu un normatīvo aktu noteikumiem.
   7. Līdzfinansējumu izmaksā desmit darba dienu laikā no lēmuma par līdzfinansējuma piešķiršanu pieņemšanas dienas, to pārskaitot pretendenta vai tā pilnvarotās personas norēķinu kontā.
   8. Ja starp pieteikumā norādītajām un iesniegtajos dokumentos uzrādītajām attiecināmajām izmaksām konstatē atšķirības, Komisija var pārskatīt lēmumu par līdzfinansējuma piešķiršanu. Šajā gadījumā līdzfinansējuma apjoms nevar būt lielāks par sākotnēji piešķirto.